Tärkeä oikeudellinen huomautus

|

52007PC0054

Ehdotus neuvoston asetus lopullisen polkumyyntitullin käyttöön ottamisesta tiettyjen Kiinan kansantasavallasta peräisin olevien volframielektrodien tuonnissa ja kyseisessä tuonnissa käyttöön otetun väliaikaisen tullin lopullisesta kantamisesta  /* KOM/2007/0054 lopull. */

	[pic] | EUROOPAN YHTEISÖJEN KOMISSIO |Bryssel 13.2.2007KOM(2007)54 lopullinenEhdotusNEUVOSTON ASETUSlopullisen polkumyyntitullin käyttöön ottamisesta tiettyjen Kiinan kansantasavallasta peräisin olevien volframielektrodien tuonnissa ja kyseisessä tuonnissa käyttöön otetun väliaikaisen tullin lopullisesta kantamisesta(komission esittämä)PERUSTELUTEHDOTUKSEN TAUSTA |Ehdotuksen perustelut ja tavoitteet Tämä ehdotus koskee polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta 22 päivänä joulukuuta 1995 annetun neuvoston asetuksen (EY) N:o 384/96, jäljempänä ’perusasetus’, sellaisena kuin se on viimeksi muutettuna 21 päivänä joulukuuta 2005 annetulla neuvoston asetuksella (EY) N:o 2117/2005, soveltamista tiettyjen Kiinan kansantasavallasta peräisin olevien volframielektrodien tuontia koskevassa menettelyssä. |Yleistä Ehdotus perustuu perusasetuksen soveltamiseen ja tutkimukseen, joka tehtiin perusasetuksessa säädettyjen sisältöä ja menettelyä koskevien vaatimusten mukaisesti. |Nykyiset säännökset ehdotuksen alalla Komission asetus (EY) N:o 1350/2006 väliaikaisen polkumyyntitullin käyttöönotosta tiettyjen Kiinan kansantasavallasta peräisin olevien volframielektrodien tuonnissa |Johdonmukaisuus suhteessa unionin muuhun politiikkaan ja muihin tavoitteisiin Ei sovelleta. |INTRESSITAHOJEN KUULEMINEN JA VAIKUTUSTEN ARVIOINTI |Intressitahojen kuuleminen |Menettelyn osapuolilla on perusasetuksen säännösten mukaisesti jo ollut tilaisuus puolustaa etujaan tämän tutkimuksen yhteydessä. |Asiantuntijatiedon käyttö |Ulkopuolisia asiantuntijoita ei tarvittu. |Vaikutusten arviointi Ehdotus perustuu perusasetuksen täytäntöönpanoon. Perusasetuksessa ei säädetä yleisestä vaikutusten arvioinnista, mutta siinä on kattava luettelo arvioitavista olosuhteista. |EHDOTUKSEN OIKEUDELLISET NÄKÖKOHDAT |Tiivistelmä ehdotetuista toimista Komissio pani 17 päivänä joulukuuta 2005 vireille Kiinan kansantasavallasta peräisin olevien tiettyjen volframielektrodien yhteisöön tapahtuvaa tuontia koskevan polkumyyntitutkimuksen. Komissio otti tässä tuonnissa käyttöön väliaikaisen polkumyyntitullin 13 päivänä syyskuuta 2006 annetulla asetuksella (EY) N:o 1350/2006. Liitteenä oleva ehdotus neuvoston asetukseksi perustuu polkumyyntiä, vahinkoa, syy-yhteyttä ja yhteisön etua koskeviin lopullisiin päätelmiin, joissa vahvistetaan alustavat päätelmät mutta tehdään samalla joitakin muutoksia polkumyynti- ja vahinkomarginaaleja koskeviin laskelmiin. Tämän vuoksi ehdotetaan, että neuvosto hyväksyisi liitteenä olevan ehdotuksen asetukseksi, joka olisi julkaistava Euroopan unionin virallisessa lehdessä viimeistään 12 päivänä maaliskuuta 2007. |Oikeusperusta Polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta 22 päivänä joulukuuta 1995 annettu neuvoston asetus (EY) N:o 384/96, sellaisena kuin se on viimeksi muutettuna 21 päivänä joulukuuta 2005 annetulla neuvoston asetuksella (EY) N:o 2117/2005 |Toissijaisuusperiaate Ehdotus kuuluu yhteisön yksinomaiseen toimivaltaan. Tämän vuoksi toissijaisuusperiaatetta ei sovelleta. |Suhteellisuusperiaate Ehdotus on suhteellisuusperiaatteen mukainen seuraavista syistä: |Toimintatapa on kuvattu edellä mainitussa perusasetuksessa eikä mahdollisuutta kansallisiin päätöksiin anneta. |Vaatimusta, jonka mukaan yhteisölle, kansallisille hallituksille, alue- ja paikallisviranomaisille, talouden toimijoille ja kansalaisille aiheutuvan taloudellisen tai hallinnollisen rasituksen olisi pysyttävä mahdollisimman pienenä ja oltava suhteessa tavoitteeseen, ei sovelleta. |Sääntelytavan valinta |Ehdotettu säädöslaji: asetus. |Muut säädöslajit eivät tule kyseeseen seuraavasta syystä: Edellä mainitussa perusasetuksessa ei säädetä muista vaihtoehdoista. |TALOUSARVIOVAIKUTUKSET |Ehdotuksella ei ole vaikutusta yhteisön talousarvioon. |1.  EhdotusNEUVOSTON ASETUSlopullisen polkumyyntitullin käyttöön ottamisesta tiettyjen Kiinan kansantasavallasta peräisin olevien volframielektrodien tuonnissa ja kyseisessä tuonnissa käyttöön otetun väliaikaisen tullin lopullisesta kantamisestaEUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen,ottaa huomioon polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta 22 päivänä joulukuuta 1995 annetun neuvoston asetuksen (EY) N:o 384/96[1], jäljempänä ’perusasetus’, ja erityisesti sen 9 artiklan,ottaa huomioon komission ehdotuksen, jonka se on tehnyt neuvoa-antavaa komiteaa kuultuaan,sekä katsoo seuraavaa:A. VÄLIAIKAISET TOIMENPITEET(1) Komissio otti käyttöön asetuksella (EY) N:o 1350/2006[2], jäljempänä ’väliaikaista tullia koskeva asetus’, väliaikaisen polkumyyntitullin Kiinan kansantasavallasta, jäljempänä ’Kiina’, peräisin olevien ja tällä hetkellä CN-koodeihin ex 8101 99 10 ja ex 8515 90 00 (CN-koodit 1 päivästä tammikuuta 2007) luokiteltavien tiettyjen volframielektrodien tuonnissa.(2) Polkumyynti- ja vahinkotutkimus käsitti 1 päivän tammikuuta 2005 ja 31 päivän joulukuuta 2005 välisen ajanjakson, jäljempänä ’tutkimusajanjakso’. Vahinkoa koskevaan arvioon vaikuttavia kehityssuuntauksia varten komissio tarkasteli tietoja, jotka kattoivat 1 päivän tammikuuta 2001 ja tutkimusajanjakson päättymisen välisen ajan, jäljempänä ’tarkastelujakso’.B. MYÖHEMPI MENETTELY(3) Kiinan kansantasavallasta peräisin olevien tiettyjen volframielektrodien tuontia koskevan väliaikaisen polkumyyntitullin käyttöönoton jälkeen eräät asianomaiset osapuolet esittivät kirjallisia huomautuksia. Suullista kuulemista pyytäneille osapuolille annettiin mahdollisuus tulla kuulluiksi.(4) Komissio jatkoi lopullisten päätelmiensä tekoon tarpeellisina pitämiensä tietojen hankkimista ja tarkistamista. Osapuolten suulliset ja kirjalliset huomautukset tutkittiin ja väliaikaisia päätelmiä muutettiin tarvittaessa niiden perusteella. Tässä yhteydessä komissio teki tarkastuskäyntejä seuraavien yritysten toimitiloihin:a) Yhteisössä toimiva etuyhteydetön tuoja-  Comptoir Lyonnais de Soudage SA, Lyon, Ranskab) Yhteisössä toimivat etuyhteydessä olevat yritykset-  Aleksander Binzel Schweisstechnik GmbH & Co., KG, Busech, Saksa-  Binzel France Sarl, Strasbourg, Ranska.(5) Osapuolille ilmoitettiin niistä olennaisista tosiasioista ja huomioista, joiden perusteella aiottiin suositella lopullisen polkumyyntitullin käyttöönottoa Kiinasta peräisin oelvien tiettyjen volframielektrodien tuonnissa ja väliaikaisen tullin vakuutena olevien määrien lopullista kantamista. Osapuolille annettiin myös määräaika, jonka kuluessa ne voivat tehdä huomautuksia tämän ilmoituksen johdosta.(6) Osapuolten suulliset ja kirjalliset huomautukset tutkittiin ja päätelmiä muutettiin tarvittaessa niiden huomioon ottamiseksi.C. TARKASTELTAVANA OLEVA TUOTE JA SAMANKALTAINEN TUOTE(7) Tarkasteltavana oleva tuote on tietyt volframielektrodit (myös volframitangot ja -puikot hitsauselektrodeja varten), joiden painosta vähintään 94 prosenttia on volframia, muut kuin ainoastaan sintratut, leikkaamattomat tai määräpituisiksi leikatut. Tuote luokitellaan tällä hetkellä CN-koodeihin ex 8101 99 10 ja ex 8515 90 00 (CN-koodit 1 päivästä tammikuuta 2007). Tarkasteltavana olevaa tuotetta käytetään hitsauksessa ja muissa samankaltaisissa menetelmissä kuten TIG-hitsauksessa (volframi-suojakaasu-hitsaus), plasmahitsauksessa, plasmaleikkauksessa ja termisessä ruiskutuksessa.(8) Yksi tuoja vastusti väliaikaista tullia koskevan asetuksen johdanto-osan 13 kappaleessa esitettyä päätelmää, jonka mukaisesti kaikkien volframielektrodien katsotaan muodostavan menettelyssä yhden tuotteen. Tuoja korosti eri tyyppisten volframielektrodien – ja varsinkin tuojan kehittämän yhden patentoidun tyypin – eri ominaisuuksia.(9) Komissio on kuitenkin ollut tietoinen tutkimuksen alusta alkaen, että volframielektrodeja on useita eri tyyppejä. Volframielektrodeja myydään eri pituisina ja paksuisina ja niitä voidaan tehdä puhtaasta volframista tai niihin voidaan seostaa vähäisiä prosenttiosuuksia metallia (esim. torium, lantaani, cerium, zirkonium) tai näiden metallien yhdistelmiä. Seostaminen vaikuttaa elektrodien ominaisuuksiin – erityisesti niiden syttyvyyteen, vakauteen ja kestävyyteen – ja mahdollistaa niiden räätälöinnin tiettyihin käyttötarkoituksiin. Eri tyyppisten volframielektrodien teknisten ominaisuuksien eroista huolimatta katsotaan, että niiden yhteiset fyysiset perusominaisuudet ja keskinäinen korvattavuus ovat riittävät, jotta niitä voidaan pitää yhtenä tuotteena tässä menettelyssä, koska niillä on samat fyysiset ja kemialliset perusominaisuudet.(10) Edellä mainitut eri tyyppiset volframielektrodit on otettu huomioon laskettaessa polkumyynti- ja vahinkomarginaaleja.(11) Edellä 8 kappaleessa tarkoitettu tuoja toi myös esiin erot eurooppalaisten ja kiinalaisten tuottajien tuotantoprosesseissa ja väitti, että niiden vuoksi kiinalaisten volframielektrodien laatu on parempi. Lisäksi yksi vientiä harjoittava tuottaja väitti, että sen tuottamat elektrodit ovat parempilaatuisia kuin sen kilpailijoiden ja joka tapauksessa paremmin räätälöity ryhmän valmistamaa päätuotetta, TIG-hitsauspoltinta, varten. Jälkimmäisen väitteen osalta on korostettava, että käytettävissä olevan näytön perusteella mitkään laatuerot eivät ole sellaisia, että ne estäisivät muiden tuottajien tuottamien elektrodien käytön kyseisessä sovelluksessa, vaikka ne eivät sopisikaan täydellisesti polttimeen. Tuojan esiin tuomista väitetyistä yleisistä laatueroista yhteisön tuotannonalan tuottamien ja myymien volframielektrodien sekä Kiinasta yhteisöön tuotujen volframielektrodien välillä ei ollut objektiivista tietoa, jotta tällaiset yleiset laatuerot olisi voitu vahvistaa tai määrittää. Sen vuoksi yhteisön tuotannonalan yhteisössä tuottamia ja myymiä volframielektrodeja sekä Kiinasta yhteisöön tuotuja volframielektrodeja pidetään samankaltaisena tuotteena perusasetuksen 1 artiklan 4 kohdan mukaisesti eikä tähän liittyviä mukautuksia tehty vahinkoa koskevissa laskelmissa.(12) Koska muita huomautuksia tarkasteltavana olevasta tuotteesta ja samankaltaisesta tuotteesta ei esitetty, väliaikaista tullia koskevan asetuksen johdanto-osan 12–15 kappaleessa esitetyt päätelmät vahvistetaan.D. POLKUMYYNTI1. Markkinatalouskohtelu(13) Vientiä harjoittava tuottaja, jonka markkinatalouskohtelua koskeva pyyntö hylättiin, koska se ei täyttänyt perusasetuksen 2 artiklan 7 kohdan c alakohdassa asetettua toista perustetta, väitti että sen kirjanpitojärjestelmässä havaitut epäselvyydet koskivat vain muutamaa tapausta ja että sen jälkeen järjestelmää on parannettu, jotta se täyttäisi kansainväliset kirjanpitostandardit. Kyseinen yritys ei kuitenkaan perustellut väitettään eikä toimittanut näyttöä sen tueksi. Lisäksi tarkastuskäynnillä saatujen todisteiden mukaan havaitut käytännöt olivat selvästi kansainvälisten kirjanpitostandardien samoin kuin Kiinan kirjanpitosääntöjen vastaisia, vaikka ne olisikin korjattu tutkimusajanjakson jälkeen.(14) Koska muita markkinatalouskohtelun myöntämiseen liittyviä väitteitä ei esitetty, väliaikaista tullia koskevan asetuksen johdanto-osan 16–21 kappaleessa esitetyt päätelmät vahvistetaan.2. Yksilöllinen kohtelu(15) Alustavien päätelmien ilmoittamisen jälkeen yhteisön tuotannonala kyseenalaisti yksilöllisen kohtelun myöntämisen 13 kappaleessa tarkoitetulle vientiä harjoittavalle tuottajalle, koska yrityksen tileissä havaittiin epäselvyyksiä myös vientimyynnin kirjaamisessa. Yritys kuitenkin täytti kaikki perusasetuksen 9 artiklan 5 kohdassa esitetyt perusteet, joten sen yksilöllistä kohtelua koskevan pyynnön hylkäämiselle ei ollut perusteita. Lisäksi kaikki yrityksen yhteisöön tutkimusajanjaksolla suuntautuneeseen erittäin vähäiseen vientitoimintaan liittyvä näyttö saatiin tarkastuskäynnillä, joka tehtiin polkumyyntilomakkeeseen annettujen vastausten varmistamiseksi, ja vientitietoja koskeva ainoa tarvittava korjaus voitiin tehdä välittömästi. Sen vuoksi yhteisön tuotannonalan esittämä väite hylättiin.(16) Koska muita huomautuksia ei esitetty, väliaikaista tullia koskevan asetuksen johdanto-osan 22–25 kappaleessa esitetyt yksilöllistä kohtelua koskevat päätelmät vahvistetaan.3. Normaaliarvoa) Normaaliarvon määrittäminen sille kiinalaiselle vientiä harjoittavalle tuottajalle, jolle myönnettiin markkinatalouskohtelu(17) Alustavien päätelmien ilmoittamisen jälkeen asianomainen vientiä harjoittava tuottaja esitti kuukausittaisen normaaliarvon yhdistämällä toisiinsa tutkimusajanjaksolle varmennetun keskimääräisen normaaliarvon sekä pääraaka-aineen (ammoniumparavolframaatin) hintakehityksen sen osoittamiseksi, että kun vertailukohteena käytetään kuukausittaista vientihintaa, tutkimusajanjakson lopulla ei esiintynyt enää polkumyyntiä. Kuukausittaisen normaaliarvon perusteella voi päätellä, että polkumyyntiä koskevat alustavat päätelmät perustuivat pääasiassa ammoniumparavolframaatin hinnan dramaattiseen nousuun, johon yritys ei reagoinut nostamalla vientimyyntihintojaan välittömästi vaan vasta tutkimusajanjakson lopulla. Yritys pyysi komissiota ottamaan tämän huomioon ja harkitsemaan polkumyyntimarginaalin laskemista pelkästään tutkimusajanjakson kuuden viimeisen kuukauden tai viimeisen neljänneksen perusteella. Pyyntö oli kuitenkin hylättävä, koska poikkeaminen tutkimusajanjaksosta olisi syrjivää kaikkia muita tutkittuja yrityksiä kohtaan, joihin ammoniumparavolframaatin yleinen hinnannousu vaikutti samalla tavalla. Pyyntö on lisäksi tutkimusajanjakson käsitteen vastainen. Pyynnön noudattaminen merkitsisi tietojen valikoivaa huomioon ottamista tutkimusajanjakson yhdestä osasta ja näin kyseenalaistaisi havaintojen edustavuuden.(18) Alustavien päätelmien ilmoittamisen jälkeen yhteisön tuotannonala väitti vielä, että markkinatalouskohtelun saaneen yrityksen normaaliarvon määrittämiseen käytettyihin raaka-ainekustannuksiin olisi sovellettava mukautusta. Yhteisön tuotannonalan mukaan mukautus olisi perusteltua perusasetuksen 2 artiklan 3 ja 5 kohdan nojalla, koska valtio puuttuu Kiinan volframimarkkinoihin makrotalouden tasolla ja näin ollen tärkeimmän raaka-aineen, ammoniumparavolframaatin, hinnat kotimarkkinoilla ovat pysyneet jatkuvasti alempina kuin sen vientihinnat.(19) Väitettä tutkittiin analysoimalla makrotalouden tasolla Kiinan valtion politiikan vaikutuksia, jotka saattaisivat johtaa ammoniumparavolframaatin eri hintatasoihin koti- ja vientimarkkinoilla. Tutkimus osoitti, että Kiinan alv-vientitukipolitiikka hillitsee jossakin määrin volframin ja siihen liittyvien tuotteiden, kuten ammoniumparavolframaatin, vientiä, koska viejille hyvitetään vain osa siitä alv:stä, joka on maksettu kotimaassa hankitusta raaka-aineesta. Tämä merkitsee myös sitä, että volframielektrodien tuottajille aiheutuu lisäkustannuksia viennistä. Sen vuoksi normaaliarvoon tehtiin perusasetuksen 2 artiklan 10 kohdan b alakohdan mukaisesti mukautus, jotta saatiin edellä mainitusta alv-järjestelmästä aiheutuvat kokonaiskustannukset. Muita mukautuksia ei tarvita.(20) Edellä esitettyä normaaliarvoon tehtävää mukautusta lukuun ottamatta sovelletaan yleistä menetelmää väliaikaista tullia koskevan asetuksen johdanto-osan 26–33 kappaleen mukaisesti.b) Normaaliarvon määrittäminen niille kiinalaisille vientiä harjoittaville tuottajille, joille ei myönnetty markkinatalouskohteluai) Vertailumaa(21) Koska ei saatu asiaankuuluvia huomautuksia Yhdysvaltojen käytöstä vertailumaana, väliaikaista tullia koskevan asetuksen johdanto-osan 34–38 kappaleessa esitetyt päätelmät vahvistetaan.ii) Normaaliarvo(22) Koska ei saatu huomautuksia normaaliarvon määrittämisestä vientiä harjoittaville tuottajille, joille ei myönnetty markkinatalouskohtelua, väliaikaista tullia koskevan asetuksen johdanto-osan 39–46 kappaleessa esitetyt päätelmät vahvistetaan lopullisesti.4. Vientihinnat(23) Yhden yrityksen, jolle myönnettiin yksilöllinen kohtelu, samoin kuin yhteistyössä toimineen yrityksen, jolle ei myönnetty markkinatalouskohtelua/yksilöllistä kohtelua ja jonka polkumyyntimarginaali toimi perustana koko maat koskevalle polkumyyntimarginaalille (ks. väliaikaista tullia koskevan asetuksen johdanto-osan 54–56 kappale), vientihintoja tarkistettiin jättämällä ottamatta huomioon kaksi liiketoimea, jotka suoritettiin tutkimusajanjakson ulkopuolella.(24) Alustavien päätelmien ilmoittamisen jälkeen se vientiä harjoittava tuottaja, jolle oli myönnetty markkinatalouskohtelu ja jonka vientimyynti yhteisöön tapahtui etuyhteydessä olevan tuojan kautta ja joka myi edelleen etuyhteydessä oleville ja etuyhteydettömille yrityksille yhteisössä, väitti että siihen etuyhteydessä olevien yritysten myynti-, hallinto- ja yleiskustannukset, joita käytettiin vientihinnan määrittämiseen perusasetuksen 2 artiklan 9 kohdan mukaisesti, oli yliarvioitu eivätkä ne kuvastaneet volframielektrodien myynnistä aiheutuneita kustannuksia. Vientiä harjoittava tuottaja pyysi komissiota käyttämään etuyhteydessä olevien jakelijoiden kyselylomakkeessa antamia myynti-, hallinto- ja yleiskustannuksia, joita ei aluksi voitu hyväksyä, koska ei ollut näyttöä kustannusten kohdentamismenetelmästä. Yritys toimitti tueksi näyttöä alun perin käytetystä kustannusten kohdentamismenetelmästä, joka perustui yritysten perinteisesti käyttämään sisäiseen standardiin. Toimitettu näyttö varmennettiin tarkastuskäynnillä ja havaittiin, että alkuperäinen kohdentamismenetelmä vastasi volframielektrodien myyntiin liittyviä kustannuksia. Pyyntö hyväksyttiin ja etuyhteydessä olevien jakelijoiden myynti-, hallinto- ja yleiskustannuksia mukautettiin vastaavasti.(25) Kahden etuyhteydettömän tuojan voittomarginaaleista toista käytettiin alustavasti edellä mainitun vientiä harjoittavan tuottajan vientihinnan muodostamiseen ja havaittiin, että kyseisiä voittomarginaaleja ei pitäisi käyttää, koska tuojien liiketoiminta ei ollut riittävästi verrattavissa etuyhteydessä olevan tuojan liiketoimintaan. Kyseisen etuyhteydessä olevan tuojan tuomista volframielektrodeista suurin osa integroidaan ryhmän tuottamaan tärkeimpään tuotteeseen, hitsauspolttimeen. Lisäksi on huomattava, että volframielektrodien arvo on vähäinen verrattuna lopputuotteeseen. Tällä perusteella pääteltiin, että vientihinnan muodostaminen olisi tarkempaa etuyhteydessä olevan tuojan oman voittomarginaalin perusteella.(26) Vientihintoihin liittyviä muita huomautuksia ei saatu, joten väliaikaista tullia koskevan asetuksen johdanto-osan 47 ja 48 kappaleessa esitetty yleinen menetelmä vahvistetaan, lukuun ottamatta edellä kuvattua etuyhteydessä olevan tuojan oman voittomarginaalin käyttöä vientihinnan muodostamiseen tuottajalle, jolle myönnettiin markkinatalouskohtelu.5. Vertailu(27) Normaaliarvoja (kuvattu 17–20 ja 22 kappaleessa) ja vientihintoja (tarkistettuina 23–26 kappaleessa esitetyn mukaisesti) verrattiin noudettuna lähettäjältä -tasolla. Jotta normaaliarvon ja vientihinnan välinen vertailu olisi tasapuolinen, siinä otettiin perusasetuksen 2 artiklan 10 kohdan mukaisesti huomioon erot niissä tekijöissä, joiden väitettiin ja osoitettiin vaikuttavan hintoihin ja niiden vertailukelpoisuuteen. Tekijät, joiden osalta hyväksyttiin mukautuksia, olivat välilliset verot (ks. 19 kappale), kuljetus-, vakuutus-, käsittely-, liitännäis-, pakkaus- ja luottokustannukset sekä pankkimaksut.6. Polkumyyntimarginaalia) Yhteistyössä toiminut vientiä harjoittava tuottaja, jolle myönnettiin markkinatalouskohtelu(28) Edellä mainitut seikat huomioon ottaen lopullinen polkumyyntimarginaali prosentteina CIF-hinnasta yhteisön rajalla tullaamattomana ilmaistuna on seuraava:Yritys | Lopullinen polkumyyntimarginaali |Shandong Weldstone Tungsten Industry Co., Ltd | 17 % |b) Yhteistyössä toimineet vientiä harjoittavat tuottajat, joille myönnettiin yksilöllinen kohtelu(29) Kun otetaan huomioon toisen yrityksen, jolle myönnettiin yksilöllinen kohtelu, vientihintoihin tehty mukautus, lopullinen polkumyyntimarginaali prosentteina CIF-hinnasta yhteisön rajalla tullaamattomana ilmaistuna on seuraava:Yritys | Lopullinen polkumyyntimarginaali |Shaanxi Yuheng Tungsten & Molybdenum Industrial Co., Ltd | 107,3 % |Beijing Advanced Metal Materials Co., Ltd | 128,4 % |c) Kaikki muut vientiä harjoittavat tuottajat(30) Kun otetaan huomioon yhteistyössä toimineen vientiä harjoittavan tuottajan, jolle ei myönnetty markkinatalouskohtelua/yksilöllistä kohtelua, vientihintoihin tehty mukautus, koko maata koskeva lopullinen polkumyyntimarginaali prosentteina CIF-hinnasta yhteisön rajalla tullaamattomana ilmaistuna on 160,2 prosenttia.E. VAHINKO1. Yhteisön tuotanto(31) Koska huomautuksia yhteisön tuotannosta ei esitetty, väliaikaista tullia koskevan asetuksen johdanto-osan 57 ja 58 kappaleessa esitetyt päätelmät vahvistetaan.2. Yhteisön tuotannonalan määritelmä(32) Koska huomautuksia yhteisön tuotannonalan määritelmästä ei esitetty, väliaikaista tullia koskevan asetuksen johdanto-osan 59 kappaleessa esitetty määritelmä vahvistetaan.3. Yhteisön kulutus(33) Koska yhteisön kulutusta koskevia huomautuksia ei esitetty, väliaikaista tullia koskevan asetuksen johdanto-osan 60 kappaleessa esitetyt päätelmät vahvistetaan.4. Tuonti asianomaisesta maasta yhteisöön(34) Koska huomautuksia tarkasteltavana olevasta maasta tulevasta tuonnista ei esitetty, väliaikaista tullia koskevan asetuksen johdanto-osan 61–66 kappaleessa esitetyt päätelmät vahvistetaan.5. Yhteisön tuotannonalan tilanne(35) Koska huomautuksia yhteisön tuotannonalan tilanteesta ei esitetty, väliaikaista tullia koskevan asetuksen johdanto-osan 67–93 kappaleessa esitetyt päätelmät vahvistetaan.F. SYY-YHTEYS(36) Koska tältä osin ei esitetty uusia tai perusteltuja tietoja tai väitteitä, väliaikaista tullia koskevan asetuksen johdanto-osan 94−114 kappaleessa esitetyt päätelmät vahvistetaan.G. YHTEISÖN ETU(37) Kolme viejää, yksi viejäjärjestö ja yksi tuoja esittivät uudelleen huolensa siitä, että väliaikaiset tullit jättävät kiinalaiset viejät yhteisön markkinoiden ulkopuolelle. Kun otetaan huomioon, että yhteisössä on vain kaksi tuottaja eikä käytännössä yhtään tuontia muista maista, tämä väitetysti poistaisi kilpailun yhteisön markkinoilta käyttäjien haitaksi. Lisäksi on väitetty, että kaksi yhteisön tuottajaa on aiemmin valvonut hintoja yhteisön markkinoilla kilpailunvastaisilla käytännöillä. Nämä osapuolet eivät kuitenkaan toimittaneet mitään lisänäyttöä väitteidensä tueksi eikä tutkimuksen aikana löydetty merkkejä tällaisista käytännöistä.(38) Kuten väliaikaista tullia koskevassa asetuksessa todetaan, polkumyynnin vastaisten toimenpiteiden tarkoituksena ei ole estää kolmansissa maissa toimivien viejien pääsyä yhteisön markkinoille vaan pikemminkin palauttaa tasapuoliset toimintaedellytykset, joita hyvän kauppatavan vastaiset käytännöt ovat vääristäneet.(39) Väitetystä kilpailunvastaisesta käytöksestä ei havaittu tutkimuksessa mitään todisteita eivätkä yhteisön tuotannonalan voitot olleet epätavallisen suuria, edes ennen kuin kiinalainen tuonti sai merkittävästi jalansijaa yhteisön markkinoilla. Käyttöön otettujen toimenpiteiden tason pitäisi olla sellainen, että kahden yhteisön tuottajan lisäksi ainakin jotkin kiinalaiset vientiä harjoittavat tuottajat voisivat edelleen myydä tarkasteltavana olevaa tuotetta yhteisön markkinoilla. Vahingon perusteella asetettujen tullien tarkoituksena on pikemminkin nostaa tuontihinnat tasolle, jolla yhteisön tuotannonala pystyy saavuttamaan tavanomaisen voiton.(40) Yksi tuoja väitti vielä, että tullit uhkaavat hänen yrityksensä olemassaoloa. Lisäksi kyseinen tuoja myy yksilöllisiä korkealaatuisia elektrodeja, ja jos hänen liiketoimintansa lakkaisi, volframielektrodien loppukäyttäjille aiheutuisi hänen mukaansa innovaatioon ja palvelun laatuun liittyviä haittoja.(41) Kuten väliaikaista tullia koskevassa asetuksessa todettiin, tarkasteltavana olevan tuotteen tuontihintojen mahdollisen nousun pitäisi kuitenkin vain palauttaa tuojien ja yhteisön tuottajien välinen terve kilpailu eikä estää tuojia myymästä tarkasteltavana olevaa tuotetta. Yhteistyössä toimineiden tuojien tasolla havaitut korkeat voittomarginaalit ovat lisäksi sellaiset, että tuojat eivät todennäköisesti joudu lopettamaan liiketoimintaansa, vaikka tuonnin määrä vähenisikin toimenpiteiden käyttöönoton seurauksena. Jakelijan asema hitsauselektrodimarkkinoilla on keskeinen, koska se tarjoaa loppukäyttäjälle yhden palvelupisteen kaikkia hitsaukseen liittyviä tarpeita varten. Sen vuoksi on erittäin todennäköistä, että jakelijat ovat edelleen merkittävässä asemassa markkinoilla toimenpiteiden käyttöönoton jälkeenkin.(42) Yksi osapuoli väitti myös, että sen yritysryhmän tuomat volframielektrodit täydentävät saman yrityksen tuottamia hitsauspolttimia. Jos käyttäjät päätyisivät polkumyyntitoimenpiteiden vuoksi vaihtamaan muiden toimittajien halvempiin elektrodeihin, yrityksen hitsauspolttimien suorituskyky ja kestävyys kärsisivät, millä olisi haitallista vaikutusta yrityksen koko liiketoimintaan. Vaikka nämä käyttäjät eivät olisikaan tietoisia kielteisistä teknisistä vaikutuksista, katsotaan kuitenkin, että viejälle ehdotettu suhteellisen alhainen tullien taso ei todennäköisesti kannusta käyttäjiä vaihtamaan muihin hankintalähteisiin. Väitetyistä negatiivisista vaikutuksista ei myöskään toimitettu mitään näyttöä.(43) Koska tältä osin ei esitetty merkittävästi uusia tietoja tai väitteitä, väliaikaista tullia koskevan asetuksen johdanto-osan 115–132 kappaleessa esitetyt päätelmät vahvistetaan.H. LOPULLISET POLKUMYYNNIN VASTAISET TOIMENPITEET1. Vahingon korjaava taso(44) Alustavien päätelmien ilmoittamisen jälkeen yhteisön tuotannonala väitti, että väliaikaista tullia koskevan asetuksen johdanto-osan 136 kappaleessa mainitut tuojien toimintaan liittyvät tarkistukset olivat liiallisia kahdesta syystä:-  Kaikki tuojat eivät suorita kaikkia kappaleessa mainittuja toimia eli pakkaamista, varastointia, laadunvalvontaa, tuotemerkintää sekä joissakin tapauksissa elektrodien fysikaalista käsittelyä. Joissakin tapauksissa elektrodit tuodaan Kiinasta sellaisin ehdoin, että tuojien ei tarvitse tehdä useimpia näistä toimista.-  Vaikka jokin tuoja toimet suorittaisikin, kustannukset – yhteisön tuotannonalan arvioiden mukaan – olisivat huomattavasti pienemmät kuin tarkistuksen määrä, jonka komissio alustavasti vahvisti.(45) Komissio on tarkastellut asiaa uudelleen mm. hankkimalla tarkkoja tietoja vielä yhdeltä etuyhteydettömältä tuojalta. Tutkimus osoitti, että sekä yhteisössä tuotettuja että tuotuja elektrodeja myydään monien eri kanavien kautta ja usein ne myydään uudelleen useaan kertaan tuottajan ja loppukäyttäjän välillä. Markkinoilla toimivat tahot suorittavat vaihtelevassa määrin eri toimia, joihin sisältyvät laadunvalvonta, varastointi ja logistiikka, uudelleenpakkaaminen, markkinointi ja myynnin jälkeiset palvelut. Käytettävissä olevien tietojen tarkastelun jälkeen harkittiin järjestelmällisempää ja yhtenäisempää tapaa ottaa huomioon tuojien toiminta, jotta voitaisiin verrata tuontihintoja ja yhteisön tuotannonalan hintoja mukautettuna samalle kaupan portaalle.(46) Tätä varten yhteisön tuotannonalan samankaltaisen tuotteen myyntiä yhteisön markkinoilla käytettiin perustana arvioitaessa hintaeroja, jotka johtuivat kaupan eri portaista (kauppiaat, vähittäismyyjät, loppukäyttäjät ja alkuperäiset laitevalmistajat). Näin ollen sovellettiin kaupan portaita koskevaa mukautusta eikä väliaikaista tullia koskevan asetuksen johdanto-osan 136 kappaleessa mainittua mukautusta.(47) Yksi viejä huomautti virheestä kyseisen viejän vahinkomarginaalin laskemisessa käytetyissä myyntitiedoissa. Myös muita kirjausvirheitä vahinkomarginaalin laskemiseen käytetyissä tiedoissa korjattiin. Korjausten tuloksena yhden viejän vahinkomarginaalia ja koko maata koskevaa vahinkomarginaalia alennettiin.(48) Tutkimusajanjaksolla joidenkin kiinalaisten viejien harvakseltaan tapahtuvan viennin ja Yhdysvaltojen dollarin ja euron vaihtokurssin kehittymisen vuoksi kuukausittaisen vaihtokurssien käytöllä saatiin tarkemmat tulokset kuin yhden vuotuisen kurssin käytöllä. Kaikkia viejiä koskevat laskelmat tarkistettiin vastaavasti.(49) Yksi viejä ja yksi viejien järjestö väittivät, että aika, joka kuluu raaka-aineen ostosta valmiin volframielektrodin myyntiin jakelijalle, on merkittävästi pidempi kiinalaisille viejille kuin yhteisön tuotannonalalle pidempien kuljetusaikojen ja tullimenettelyiden vuoksi. Tämä tarkoittaa sitä, että kiinalaisten viejien hinnat reagoivat raaka-aineen hinnannousuihin luonnollisesti hitaammin kuin yhteisön tuotannonalan hinnat, ja viejän mukaan tämä olisi otettava huomioon vahinkoa laskettaessa.(50) On totta, että tuotteen valmistuksen ja sen asiakkaalle toimittamisen välinen aika on pidempi kiinalaisille viejille, mutta tätä ei pidetty relevanttina vahinkoa määriteltäessä. Tutkimuksessa käytetyissä tiedoissa on otettu huomioon laskun päiväys, joka yleensä on päivä, jona tavarat on lähetetty tehtaalta. Aikaa kuluu myös siitä, kun hinta neuvotellaan sen hetkisten raaka-ainehintojen perusteella siihen, kun tuote lähetetään, mutta ei ole syytä olettaa, että tämä aika olisi sen pidempi kiinalaisille tuottajille kuin yhteisön tuottajille. Näin ollen vaatimus on hylättävä.(51) Yksilöllisen kohtelun tai markkinatalouskohtelun saaneiden yritysten lopulliset painotetut keskimääräiset vahinkomarginaalit ovat siis seuraavat:Yritys | Lopullinen vahinkomarginaali |Shandong Weldstone Tungsten Industry Co. Ltd. | 22,7 % |Shaanxi Yuheng Tungsten & Molybdenum Industrial Co. Ltd. | 41,0 % |Beijing Advanced Metal Materials Co. Ltd. | 38,8 % |Kaikki muut yritykset | 63,5 % |2. Tullien laji ja taso(52) Edellä esitetyn ja perusasetuksen 9 artiklan 4 kohdan perusteella lopullinen polkumyyntitulli olisi otettava käyttöön tasolla, joka on riittävä poistamaan kyseisestä tuonnista aiheutuvan vahingon ylittämättä kuitenkaan todettua polkumyyntimarginaalia.(53) Edellä esitetyn perusteella lopulliset tullit ovat seuraavat:Yritys | Lopullinen tulli |Shandong Weldstone Tungsten Industry Co. Ltd. | 17,0 % |Shaanxi Yuheng Tungsten & Molybdenum Industrial Co., Ltd | 41,0 % |Beijing Advanced Metal Materials Co. Ltd. | 38,8 % |Kaikki muut yritykset | 63,5 % |(54) Tässä asetuksessa yrityksille vahvistettavat yksilölliset polkumyyntitullit on määritetty tämän tutkimuksen päätelmien perusteella. Näin ollen ne kuvastavat kyseisten yritysten tilannetta tutkimuksen aikana. Näitä tulleja voidaan siten soveltaa (toisin kuin koko maata koskevaa, ”kaikkiin muihin yrityksiin” sovellettavaa tullia) yksinomaan asianomaisesta maasta peräisin olevien, erikseen mainittujen yritysten eli tarkoin määrättyjen oikeushenkilöiden tuottamien tuotteiden tuontiin. Yritysten, joiden nimeä ja osoitetta ei erikseen mainita tämän asetuksen artiklaosassa, erikseen mainittuihin yrityksiin etuyhteydessä olevat yritykset mukaan luettuina, tuottamiin tuontituotteisiin ei voida soveltaa kyseisiä tulleja, vaan niihin on sovellettava ”kaikkiin muihin yrityksiin” sovellettavaa tullia.(55) Kaikki näiden yksilöllisten polkumyyntitullien soveltamiseen liittyvät pyynnöt (esimerkiksi yrityksen nimenmuutoksen tai uusien tuotanto- tai myyntiyksiköiden perustamisen johdosta tehdyt pyynnöt) on toimitettava viipymättä komissiolle[3], ja mukaan on liitettävä kaikki asian kannalta oleelliset tiedot, erityisesti tiedot, jotka koskevat esimerkiksi kyseiseen nimenmuutokseen tai kyseisiin tuotanto- tai myyntiyksiköiden muutoksiin mahdollisesti liittyviä yrityksen tuotantotoiminnan sekä kotimarkkinamyynnin ja viennin muutoksia. Asetusta muutetaan tarvittaessa saattamalla yksilöllisten tullien soveltamisalaan kuuluvien yritysten luettelo ajan tasalle.(56) Polkumyyntitullin moitteettoman täytäntöönpanon varmistamiseksi jäännöstullia pitäisi soveltaa niin yhteistyöstä kieltäytyneisiin viejiin kuin yrityksiin, jotka eivät harjoittaneet vientiä tutkimusajanjakson aikana. Viimeksi mainittuja yrityksiä pyydetään kuitenkin esittämään perusasetuksen 11 artiklan mukainen tarkastelupyyntö, kun ne täyttävät kyseisen artiklan 4 kohdan toisessa alakohdassa säädetyt vaatimukset, jotta niiden tilannetta voitaisiin tarkastella yksilöllisesti.3. Sitoumukset(57) Niiden olennaisten tosiasioiden ja huomioiden ilmoittamisen jälkeen, joiden perusteella oli tarkoitus suositella lopullisen polkumyyntitullin käyttöönottoa, kaksi kiinalaista vientiä harjoittavaa tuottajaa tarjosi hintasitoumuksia perusasetuksen 8 artiklan 1 kohdan mukaisesti.(58) Tarkasteltavana olevalle tuotteelle on ominaista huomattava tuotetyyppien määrä ja merkittävät hintavaihtelut niiden välillä. Kyseiset kaksi vientiä harjoittavaa tuottajaa tarjosivat vain yhtä vähimmäistuontihintaa kaikille tuotetyypeille tasolla, joka ei olisi taannut vahingollisen polkumyynnin poistumista kaikkien tuotteiden osalta. Lisäksi on huomattava, että tuotetyyppien suuren määrän vuoksi kullekin tuotetyypille on lähes mahdotonta vahvistaa mielekästä vähimmäistuontihintaa, jota komissio voisi valvoa kunnollisesti, vaikka vientiä harjoittavat tuottajat olisivatkin tarjonneet eri vähimmäistuontihintaa jokaiselle tuotetyypille.(59) Tarkasteltavana olevan tuotteen hinnat osoittautuivat tutkimusajanjaksolla myös huomattavan epävakaiksi, eikä tuote sen vuoksi sovellu kiinteän hintasitoumuksen kohteeksi. Ongelman ratkaisemiseksi molemmat yritykset tarjoutuivat indeksoimaan vähimmäistuontihinnan ammoniumparavolframaatin hintojen epävakaisuuden perusteella. Koska ammoniumparavolframaatin hintojen epävakaisuuden ja volframielektrodien hintojen epävakaisuuden välillä ei havaittu tiivistä korrelaatiota tutkimusajanjaksolla yhden vientiä harjoittavan tuottajan osalta, vähimmäistuontihinnan indeksointia ammoniumparavolframaatin hintojen perusteella ei voitu tehdä tämän vientiä harjoittavan tuottajan osalta.(60) Lisäksi yhdellä vientiä harjoittavalla tuottajalla oli yhteisössä useita etuyhteydessä olevia yrityksiä, jotka myivät myös muita tuotteita samoille asiakkaille. Tällainen monimutkainen myyntirakenne saattaa mahdollistaa toimenpiteiden kiertämisen.(61) Edellä esitetyn perusteella päätellään, että yritysten tarjoamat sitoumukset on hylättävä.4. Väliaikaisten tullien lopullinen kantaminen ja erityiset seurantatoimet(62) Koska todetut polkumyyntimarginaalit ovat korkeat ja yhteisön tuotannonalalle aiheutunut vahinko on merkittävä, katsotaan tarpeelliseksi kantaa lopullisesti väliaikaista tullia koskevan asetuksen (EY) N:o 1350/2006 mukaisten väliaikaisten polkumyyntitullien vakuutena olevat määrät lopullisesti käyttöön otettujen tullien suuruisina. Jos lopulliset tullit ovat alhaisemmat kuin väliaikaiset tullit, lopulliset polkumyyntitullit ylittävät vakuutena olevat alustavat määrät on vapautettava. Jos lopulliset tullit ovat korkeammat kuin väliaikaiset tullit, vain väliaikaisia tulleja vastaavat vakuutena olevat määrät kannetaan lopullisesti.(63) Tullien väliset suuret erot aiheuttavat toimenpiteiden kiertämisen riskin, ja sen minimoimiseksi katsotaan tässä tapauksessa tarvittavan erityissäännöksiä, joiden avulla voidaan varmistaa polkumyyntitullien asianmukainen soveltaminen. Näitä erityissäännöksiä sovelletaan vain yrityksiin, joiden osalta otetaan käyttöön yksilöllinen tulli, ja niihin sisältyvät seuraavat:(64) Jäsenvaltioiden tulliviranomaisille on esitettävä pätevä kauppalasku, joka täyttää tämän asetuksen liitteessä esitetyt vaatimukset. Tuontiin, joka ei tapahdu tällaisella kauppalaskulla, on sovellettava kaikkiin muihin viejiin sovellettavaa jäännöspolkumyyntitullia.(65) On huomattava, että jos niiden yritysten, joihin sovelletaan alhaisempaa yksilöllistä tullia, vientimäärä kasvaa huomattavasti polkumyyntitoimenpiteiden käyttöönoton jälkeen, viennin kasvun sellaisenaan voidaan katsoa olevan perusasetuksen 13 artiklan 1 kohdassa tarkoitettu toimenpiteiden käyttöönotosta johtuva kaupan rakenteen muutos. Tällaisessa tilanteessa, jos asiaa koskevat edellytykset täyttyvät, voidaan aloittaa toimenpiteiden kiertämisen vastainen tutkimus. Tutkimuksessa voidaan tutkia muun muassa sitä, onko yksilölliset tullit syytä poistaa ja ottaa niiden sijasta käyttöön koko maata koskeva tulli.ON ANTANUT TÄMÄN ASETUKSEN:1 artikla1. Otetaan käyttöön lopullinen polkumyyntitulli, jota sovelletaan tuotaessa yhteisöön Kiinan kansantasavallasta peräisin olevia volframielektrodeja (myös volframitankoja ja -puikkoja hitsauselektrodeja varten), joiden painosta vähintään 94 prosenttia on volframia, muita kuin ainoastaan sintrattuja, leikkaamattomia tai määräpituisiksi leikattuja, ja jotka luokitellaan CN-koodeihin ex 8101 99 10 ja ex 8515 90 00 (Taric-koodit 8101 99 10 10 ja 8515 90 00 10).2. Vapaasti yhteisön rajalla tullaamattomana -nettohintaan sovellettava lopullinen polkumyyntitulli on seuraavassa lueteltujen yritysten valmistamien tuotteiden osalta seuraava:Yritys | Polkumyyntitulli | Taric-lisäkoodi |Shandong Weldstone Tungsten Industry Co. Ltd. | 17,0 % | A754 |Shaanxi Yuheng Tungsten & Molybdenum Industrial Co., Ltd | 41,0 % | A755 |Beijing Advanced Metal Materials Co. Ltd. | 38,8 % | A756 |Kaikki muut yritykset | 63,5 % | A999 |3. Edellä 2 kohdassa mainituille yrityksille määritetyn yksilöllisen polkumyyntitullin soveltaminen edellyttää, että jäsenvaltioiden tulliviranomaisille esitetään pätevä kauppalasku, joka täyttää liitteessä esitetyt vaatimukset. Jos tällaista kauppalaskua ei esitetä, asianomaiseen yritykseen sovelletaan kaikkiin muihin yrityksiin sovellettavaa tullia.4. Jollei toisin säädetä, sovelletaan voimassa olevia tulleja koskevia säännöksiä ja määräyksiä.2 artiklaKannetaan lopullisesti Kiinan kansantasavallasta peräisin olevien volframielektrodien (myös volframitangot ja -puikot hitsauselektrodeja varten), joiden painosta vähintään 94 prosenttia on volframia, muiden kuin ainoastaan sintrattujen, leikkaamattomien tai määräpituisiksi leikattujen, ja jotka luokitellaan CN-koodeihin ex 8101 99 10 ja ex 8515 90 00 (Taric-koodit 8101 99 10 10 ja 8515 90 00 10), tuonnissa komission asetuksella (EY) N:o 1350/2006 käyttöön otettujen väliaikaisten polkumyyntitullien vakuutena olevat määrät jäljempänä vahvistettujen sääntöjen mukaisesti. Lopullisen polkumyyntitullin ylittävät vakuutena olevat määrät vapautetaan. Jos lopulliset tullit ovat korkeammat kuin väliaikaiset tullit, vain väliaikaisia tulleja vastaavat vakuutena olevat määrät kannetaan lopullisesti.3 artiklaTämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä .Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.Tehty Brysselissä […] päivänä […]kuuta […].Neuvoston puolestaPuheenjohtaja  LIITETämän asetuksen 1 artiklan 3 kohdassa tarkoitettuun pätevään kauppalaskuun on liitettävä asianomaisen yrityksen työntekijän allekirjoittama vakuutus seuraavasti:2.  Kauppalaskun kirjoittaneen yrityksen työntekijän nimi ja tehtävänimike.3.  Seuraava vakuutus: ”Allekirjoittanut vahvistaa, että tässä laskussa tarkoitetut, Euroopan yhteisöön vietäväksi myydyt volframielektrodit, [määrä], on valmistanut [yrityksen nimi ja osoite], [Taric-lisäkoodi], [maan nimi]. Allekirjoittanut vakuuttaa, että tässä laskussa ilmoitetut tiedot ovat täydelliset ja paikkansapitävät.”Päiväys ja allekirjoitus [1] EYVL L 56, 6.3.1996, s. 1. Asetus sellaisena kuin se on viimeksi muutettuna asetuksella (EY) N:o 2117/2005 (EUVL L 340, 23.12.2005, s. 17).[2] EUVL L 250, 13.9.2006, s. 10.[3] European CommissionDirectorate-General for TradeDirection H, office J-79 5/16B-1049 Brussels/Belgium